Llagostera Ràdio - La Federació d'Hostaleria de comarques gironines creu que la fase 1 només beneficiarà a establiments familiars
La Federació d'Hostaleria de comarques gironines creu que la fase 1 només beneficiarà a establiments familiars
Una terrassa buida a Platja d'Aro. / Foto: Marina López (ACN)
Article Anterior PIMEComerç defensa que "sí que és possible" fer rebaixes, ofertes i promocions a les botigues
Següent Article El Govern proposa que Girona, Lleida, i Catalunya Central passin a fase 1
La proposta de Salut en què la Regió Sanitària de Girona pugui entrar en la fase 1 de desconfinament a partir de dilluns no ha generat una eufòria excessiva entre el sector turístic de la demarcació.
El president de la Federació també ha apuntat que en el sector hoteler tampoc no es preveu cap obertura. "Quin hotel obrirà sense poder oferir als seus clients espais comunitaris com ara la piscina o el gimnàs?", s'ha preguntat Antoni Escudero.
En aquesta línia, des de l'Associació de Càmpings de Girona han recordat que "mentre no es pugui obrir la frontera i no hi hagi mobilitat entre regions sanitàries realment ens és molt complicat" tornar a aixecar la persiana "perquè no hi ha demanda suficient".
El president de l'associació, Miquel Gotanegra ha insistit en què el govern espanyol ordeni com serà el trànsit de turistes perquè "cal una mobilitat àgil i real i això que tenim ara no ho és". Per això, Gotanegra calcula que fins a la primera quinzena de juliol el sector no estarà en funcionament.
L'Associació Turística d'Apartaments (ATA) de les comarques gironines també ha coincidit en la falta de garanties en la mobilitat internacional i entre territoris abans d'aixecar la persiana.
Segons l'ATA, entre el 80 i el 90% dels clients provenen d'altres demarcacions i països i per tant deixa un marge de públic d'entre el 10 i el 20% que es podria tenir durant les tres fases de desconfinament. De tota manera, els Habitatges d'Ús Turístic (HUT) sí que podrien obrir si reben alguna reserva.
notícia comarcal	hostaleria	desconfinament